ΠΡΩΤΟΚΟΛΛΟ αριθ. 11 που διέπει την προσχώρηση της Δημοκρατίας της Νότιας Αφρικής στην τέταρτη σύμβαση ΑΚΕ-ΕΚ της Λομέ όπως τροποποιήθηκε από τη συμφωνία που υπεγράφη στον Μαυρίκιο, στις 4 Νοεμβρίου 1995

Άρθρο 1 Περιορισμένη προσχώρηση

Τα συμβαλλόμενα μέρη της σύμβασης συμφωνούν ότι η προσχώρηση της Νότιας Αφρικής στη σύμβαση υπόκειται σε περιορισμούς, όπως ορίζεται στο παρόν πρωτόκολλο.

Άρθρο 2 Χρηματοδοτικοί πόροι

1. Με εξαίρεση τη βοήθεια που αναφέρεται στο άρθρο 255 της σύμβασης, όλες οι αναφορές στη σύμβαση σχετικά με τη χρήση χρηματοδοτικών πόρων στο πλαίσιο της σύμβασης δεν ισχύουν για τη Νότια Αφρική.

2. Είναι δυνατή η χορήγηση βοήθειας δυνάμει του άρθρου 255 σε περίπτωση συρροής προσφύγων από γειτονικά κράτη ΑΚΕ στη Νότια Αφρική.

3. Οποιαδήποτε άλλη συνδρομή διατεθεί από την Κοινότητα για τη Νότια Αφρική λαμβάνεται από πηγές εκτός των χρηματοδοτικών πόρων της σύμβασης.

Άρθρο 3 Εμπορική συνεργασία

Όλες οι αναφορές στη σύμβαση σχετικά με την εμπορική συνεργασία και τη χρήση της εμπορικής συνεργασίας δεν ισχύουν για τη Νότια Αφρική, με την επιφύλαξη των διατάξεων σχετικά με τη σώρευση καταγωγής που προβλέπει το άρθρο 6 παράγραφος 5 του πρωτοκόλλου αριθ. 1 και του παραρτήματος LXXXVI της σύμβασης.

Άρθρο 4 Εφαρμογή

Ο ακόλουθος πίνακας περιλαμβάνει τα άρθρα της σύμβασης που εφαρμόζονται στη Νότια Αφρική και εκείνα που δεν εφαρμόζονται.

>ΘΕΣΗ ΠΗΝΑΚΑ>

ΠΑΡΑΡΤΗΜΑΤΑ ΤΟΥ ΠΡΩΤΟΚΟΛΛΟΥ ΠΡΟΣΧΩΡΗΣΗΣ

Παράρτημα 1

Κοινή δήλωση της Κοινότητας και των κρατών μελών της, των κρατών ΑΚΕ και της Νότιας Αφρικής για τις κοινές δηλώσεις που επισυνάπτονται στην τέταρτη σύμβαση ΑΚΕ-ΕΚ της Λομέ

Η Κοινότητα και τα κράτη μέλη της, τα κράτη ΑΚΕ και η Νότια Αφρική συμφωνούν ότι οι κοινές δηλώσεις που περιλαμβάνονται στα ακόλουθα παραρτήματα της τέταρτης σύμβασης ΑΚΕ-ΕΚ της Λομέ αφορούν και τη Νότια Αφρική: παραρτήματα Ι, ΙΙ, IV, V, VI, VII, VIII, IX, XII, XIII, XIV, XV, XVI, XXII, XXIII, XXV, XXVI, XXXII, L, LII, LIII, LIV, LV, LVI, LVII, LXVIII, LXXIII, LXXIX, LXXX, LXXXII, LXXXIII, LXXXIX καθώς και με τις κοινές δηλώσεις που περιλαμβάνονται στα ακόλουθα παραρτήματα του πρακτικού υπογραφής της τέταρτης σύμβασης ΑΚΕ-ΕΚ: παραρτήματα Ι και ΙΙ.

Παράρτημα 2

Δήλωση της Κοινότητας για τις δηλώσεις της Κοινότητας που επισυνάπτονται στην τέταρτη σύμβαση ΑΚΕ-ΕΚ της Λομέ

Η Κοινότητα θεωρεί ότι οι δηλώσεις της Κοινότητας που περιλαμβάνονται στα ακόλουθα παραρτήματα της τέταρτης σύμβασης ΑΚΕ-ΕΚ της Λομέ αφορούν και τη Νότια Αφρική: παραρτήματα ΙΙΙ, III A, XVII A, XIX, LXIX, LXX, LXXI, LXXII.

Παράρτημα 3

Δήλωση της Νότιας Αφρικής για τις δηλώσεις ΑΚΕ που επισυνάπτονται στην τέταρτη σύμβαση ΑΚΕ-ΕΚ της Λομέ

Η Νότια Αφρική προσυπογράφει τις δηλώσεις ΑΚΕ που περιλαμβάνονται στα ακόλουθα παραρτήματα της τέταρτης σύμβασης ΑΚΕ-ΕΚ της Λομέ: παραρτήματα XVII B, XVIII, XXIV, LI.

Παράρτημα 4

Δηλώσεις της Νότιας Αφρικής για τη σώρευση

Η Νότια Αφρική επιθυμεί να επαναλάβει τη σημασία της οικονομικής ολοκλήρωσης των κρατών ΑΚΕ που θεωρείται ουσιαστική για την προώθηση της ανάπτυξής τους. Αυτό ισχύει, κυρίως, για την περιοχή της μεσημβρινής Αφρικής για την οποία η τελωνειακή ένωση της Μεσημβρινής Αφρικής (SACU) και το εμπορικό πρωτόκολλο της αναπτυξιακής κοινότητας της μεσημβρινής Αφρικής (SADC) υπογραμμίζουν τις προσπάθειες προώθησης της εν λόγω ολοκλήρωσης.

Επιπλέον, η Νότια Αφρική επιθυμεί να επιστήσει την προσοχή στο γεγονός ότι σήμερα αναφέρεται ως αναπτυσσόμενη χώρα από την επιτροπή αναπτυξιακής βοήθειας του ΟΟΣΑ.

Για να μειώσει την αβεβαιότητα η οποία είναι δυνατόν να αποθαρρύνει τους επενδυτές και άλλους οικονομικούς φορείς, και, ως εκ τούτου, να επηρεάσει αρνητικά την προαναφερθείσα οικονομική ολοκλήρωση και την επακόλουθη προώθηση της ανάπτυξης, η Νότια Αφρική καλεί τα λοιπά συμβαλλόμενα μέρη να διευκρινίσουν το συντομότερο δυνατόν τους όρους υπό τους οποίους τα προϊόντα καταγωγής Νότιας Αφρικής θα θεωρούνται επιλέξιμα στη διαδικασία σώρευσης που προβλέπεται στο άρθρο 6 παράγραφος 5 του πρωτοκόλλου αριθ. 1.